Malá Homôľka

Malá Homôľka (Vtáčnik, Letná turistická mapa 1:50 000, Vojenský kartografický ústav, š.p., Harmanec) je druhý najvyšší vrch v pohorí Vtáčnik. Leží nad obcou Prochot, približne  juhovýchodne od Novák.

 Poloha 
Nachádza sa v strednej časti pohoria, v geomorfologickom podcelku Vysoký Vtáčnik. Vrchol leží na hranici Trenčianskeho a Banskobystrického kraja, na pomedzí okresov Prievidza, Žarnovica a Žiar nad Hronom. Na vrchole sa stretávajú hranice katastrálnych území obcí Kamenec pod Vtáčnikom, Lehota pod Vtáčnikom, Prochot a Kľak. Nachádza sa v hlavnom hrebeni a vrcholom vedie značená magistrála na susedný Vtáčnik.

 Opis 
Vrch pokrýva zmiešaný les a veľká časť vrcholu patrí do NPR Vtáčnik v Chránenej krajinnej oblasti Ponitrie. Malá Homôľka leží v severnej časti masívu najvyššieho vrchu Vtáčnik (), ktorý je tak južným susedom. Východne leží Veľká Homôľka (), severovýchodne sú v hlavnom hrebeni situované Tri chotáre (), severozápadne Kuní vrch () a západným smerom vrch Zraz ().Vtáčnik – Horná Nitra. Turistická mapa. 1 : 50 000. Harmanec: VKÚ, a. s., 1999. Severné snahy odvodňuje Lehotský potok, západné Vidlicový potok, oba smerujúce do rieky Nitry, juhovýchodná časť masívu odvádza vodu Pokutským potokom do rieky Hron. Najbližšími sídlami sú na východe Prochot, na juhu Kľak a severozápadným smerom ležiace obce Kamenec pod Vtáčnikom a Lehota pod Vtáčnikom. 

 Výhľady 
Husto zalesnený vrchol i hrebeň Malej Homôľky poskytuje len málo možností na rozhľad. Z menších čistín a priesekov je však možné vidieť okolité vrchy pohoria, ojedinele aj Strážovské vrchy, Považský Inovec, Štiavnické vrchy, Kremnické vrchy a časť Veľkej a Malej Fatry.

 Prístup 
 po  značke po hrebeni (Ponitrianska magistrála): 
 zo severovýchodu z Jarabej skaly cez Tri chotáre
 od juhu z Kláštorskej skaly cez Vtáčnik
 po  značke z Lehoty pod Vtáčnikom
 po  značke:
 od východu z Prochote
 zo severozápadu z obce Podhradie cez Jarabú skalu
 po  značke:
 od východu z Janovej Lehoty cez Tri chotáre
 zo západu z obce Bystričany cez Vtáčnik

 Referencie 

 Pozri aj 
 Vysoký Vtáčnik
 Zoznam vrcholov vo Vtáčniku

 Externé odkazy 
 Poloha na turistickej mape

Kategória:Vrchy vo Vtáčniku
Kategória:Tisícovky na Slovensku
Kategória:Vrchy v okrese Prievidza
Kategória:Vrchy v okrese Žarnovica
Kategória:Vrchy v okrese Žiar nad Hronom
Kategória:Prochot
Kategória:Kľak (okres Žarnovica)
Kategória:Kamenec pod Vtáčnikom
Kategória:Lehota pod Vtáčnikom